《读梅宛陵诗集书后 其二》
清代·汤储璠

人谓诗以穷而工，我谓工诗而后穷。自古诗人多富贵，后雅》后颂》作者何雍容。

间有孤生一枝笔，不与群雅相和同。驱使神鬼出奇怪，雕剜造化开屯蒙。

江山涕泣诉真宰，恐千万年无鸿濛。然后帝乃降薄罚，捐除禄命称诗雄。

使公稍能自贬损，登之馆阁声隆隆。公乃爱穷死不悔，君相欲福难为功。

呜呼后大雅》久沦丧，齐鸣瓦缶轻黄钟。江河赖此为砥柱，倒障狂澜使勿东。

万岁千秋有述作，何须与世问穷通。

作者简介：汤储璠，字茗孙，临川人。嘉庆辛未进士，官内阁中书。有后布帆无恙草》、后忍冬小草》、后长秋馆咏史诗钞》。